rejauldu/bengali-wikipedia huggingface dataset:
দুলাভাই জিন্দাবাদ ২০১৭ সালে মুক্তি পাওয়া বাংলাদেশী চলচ্চিত্র। এটি পারিবারিক একশ্যানধর্মী চলচ্চিত্র। লিখছেন আব্দুল্লাহ জহির বাবু। চিত্রনাট্য ও পরিচালনা করেছেন মনতাজুর রহমান আকবর। চলচ্চিত্রটির প্রধান শিল্পীরা হলেন মৌসুমী, মিম, বাপ্পী ও মনোয়ার হোসেন ডিপজল। চলচ্চিত্রটি প্রযোজনা করেন রাজেশ ফিল্মসের ব্যানারে মোঃ নাদির খান।    অভিনয়ে   মনোয়ার হোসেন ডিপজল - সুলতান/দুলাভাই  মৌসুমী - জোসনা  মিম - যমুনা/জোসনা'র বোন/সুলতানের শ্যালিকা  বাপ্পী - সাগর   অরুনা বিশ্বাস -   অমিত হাসান -  আহমেদ শরিফ  দিলারা বেগম-  ববি-  জিয়াসমিন -  সাইফ খান - কামরুল  সংগীত   নির্মাণ নেপথ্য  ১৬ ফেব্রুয়ারি ২০১৭ বিএফডিসিতে মহরতের মাধ্যমের ছবিটির আনুষ্ঠানিক কাজ শুরু হয়।  ১৩ জুলাই ২০১৭ সাভারে ডিপজলের বাড়িতে ছবির কয়েকটি দৃশ্য ধারণ শেষে ছবিটির কাজ শেষ করা হয়। ২৯ আগস্ট ২০১৬ বিনা কর্তনে ছাড়পত্র পায় ছবিটি। ২৭ সেপ্টেম্বর ২০১৭ তে  ইউটিউবে ট্রেলার প্রকাশ পায়।   মুক্তি  দুলাভাই জিন্দাবাদ ছবিটি ২০ অক্টোবর ২০১৭ তারিখে ১২৮ টি সিনেমা হলে মুক্তি পায়।   মূল্যায়ন   ‘দুলাভাই জিন্দাবাদ’ সিনেমার ট্রেলার দেখে সোশ্যাল মিডিয়ায় কেউ কেউ নেতিবাচক মন্তব্য করছেন। তাদের মতে, ২০১৭ সালে এসে এমন সিনেমা বানানোর মানে হয় না। তার উত্তর দিয়েছে সিলেটের নন্দিতা সিনেমা হল কর্তৃপক্ষ।  তথ্যসূত্র    বহিঃসংযোগ       বিষয়শ্রেণী:২০১৭-এর চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:মনতাজুর রহমান আকবর পরিচালিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র বিষয়শ্রেণী:বাংলাদেশী নাট্য চলচ্চিত্র বিষয়শ্রেণী:ইমন সাহা সুরারোপিত চলচ্চিত্র
কে. শ্যামলাকুমারী ওরফে শ্যামলা কুমারী একজন ভারতীয় মন্দির চিত্রশিল্পী। প্রথাগতভাবে এটি পুরুষদের  একটি পেশা ছিল। তাঁর কাজের মধ্যে রয়েছে কেরালার শ্রী পদ্মনাভস্বামী মন্দিরের চিত্রকর্ম। তিনি নারী শক্তি পুরস্কারে ভূষিত হয়েছেন।   জীবন  শ্যামলা কুমারী হলেন প্রথম মহিলা যিনি কেরালার মন্দিরের ম্যুরাল শিল্পী হিসেবে পরিচিত ছিলেন। সহস্রাব্দের শুরুতে তিনি ম্যুরাল চিত্রকর্মের প্রতি আগ্রহী হয়ে ওঠেন। তিনি কেবল মন্দিরগুলিতে ছবি আঁকেননি বরং কেরালার মন্দিরের দেয়ালে উপস্থিত ঐতিহ্যবাহী ম্যুরাল শিল্পগুলি পুনরুদ্ধার ও সংরক্ষণে সহায়তা করেছেন। শ্যামলকুমারী তথ্যচিত্রও নির্মাণ করেছেন। তিনি তাঁর স্বামী জি আজিকোডের সহায়তায় নবরাত্রি মণ্ডপম এবং শ্রী পদ্মনাভস্বামী মন্দিরে চিত্রকর্ম তৈরি করেছেন। বাম|থাম্ব| ২০১৮ সালে নারী শক্তি পুরস্কার পাচ্ছেন শ্যামলা কুমারী মন্দিরের কাজ ছাড়াও তিনি ব্যক্তিগত উদ্যোগে কাজ করে বিক্রি করেন। যাঁরা তাঁর ম্যুরাল কিনতে চান তাঁরা একটি বিষয় এবং একটি আকার নির্দিষ্ট করেন। উচ্চতা এবং প্রস্থ বিবেচনা করে, শ্যামলাকুমারী নকশাটি স্কেচ করেন এবং তারপরে রঙ প্রয়োগ করেন। এইভাবে ধীরে ধীরে সম্পূর্ণ ম্যুরালটি তৈরি হয়। এই কাজটি কেবল তিনি এবং তাঁর স্বামীই করেন না, তাঁদের ছেলেও এর সাথে জড়িত। ম্যুরাল চিত্রের পাশাপাশি তিনি মৃৎশিল্প এবং বাঁশের ওপর প্রয়োগ করা তার শিল্পকর্ম বিক্রি করেন।  ২০১৮ সালে আন্তর্জাতিক নারী দিবসে তাঁকে নারী শক্তি পুরস্কার প্রদান করা হয়। কেরালার অন্যান্য পুরস্কার বিজয়ীরা হলেন বিজ্ঞানী লিজিমল ফিলিপোস এবং প্রাণিবিজ্ঞানী এমএস সুনীল। ভারতের রাষ্ট্রপতি রামনাথ কোবিন্দ নতুন দিল্লির  রাষ্ট্রপতি ভবনে এই পুরস্কার প্রদান করেন, সেখানে ভারতের প্রধানমন্ত্রী নরেন্দ্র মোদী এবং তৎকালীন নারী ও শিশু উন্নয়ন মন্ত্রী মানেকা সঞ্জয় গান্ধী উপস্থিতি ছিলেন। সেদিন প্রায় ৩০ জন ব্যক্তি এবং নয়টি প্রতিষ্ঠানকে স্বীকৃতি দেওয়া হয়েছিল, যারা প্রশংশাপত্র  এবং ১০০,০০০ টাকা পুরস্কার পেয়েছিলেন।   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:কেরলের ব্যক্তি বিষয়শ্রেণী:নারী শক্তি পুরস্কার বিজয়ী বিষয়শ্রেণী:ভারতীয় চিত্রশিল্পী বিষয়শ্রেণী:জীবিত ব্যক্তি
নিধি গোয়েল (জন্ম: ২১শে সেপ্টেম্বর ১৯৮৫) একজন ভারতীয় প্রতিবন্ধী এবং লিঙ্গ অধিকার কর্মী। তিনি জাতিসংঘের নারী নির্বাহী পরিচালকের উপদেষ্টা গোষ্ঠীতে নিযুক্ত হয়েছেন। গোয়েল মুম্বাই -এর বেসরকারি সংস্থা রাইজিং ফ্লেমের প্রতিষ্ঠাতা এবং নির্বাহী পরিচালক। তিনি প্রতিবন্ধী নারী ও মেয়েদের যৌনতা, লিঙ্গ, স্বাস্থ্য এবং অধিকার নিয়ে কাজ করেন। তিনি একজন প্রতিষ্ঠিত কৌতুক অভিনেত্রী।   জীবনের প্রারম্ভিক সময়।  নিধি গোয়েল   মুম্বাইতে জন্মগ্রহণ করেন। এবং সেখানেই বড় হয়ে ওঠেন। ১৫ বছর বয়সে, তিনি একটি দুরারোগ্য,  অবক্ষয়জনিত চোখের রোগে আক্রান্ত হন। ফলতঃ তিনি অন্ধ হয়ে যান। প্রথমে তিনি গণমাধ্যমে তাঁর কর্মজীবন শুরু করেছিলেন। তারপর তিনি প্রতিবন্ধী ব্যক্তিদের অধিকার-বিষয়ে কাজ করতে শুরু করেন। চোখের অসুস্থতা  ধরা পড়ার আগে, গোয়েল একজন প্রতিকৃতি চিত্রশিল্পী হতে চেয়েছিলেন এবং ৪ বছর বয়স থেকেই তিনি ছবি আঁকতেন। তার বড় দাদা দৃষ্টি প্রতিবন্ধী ছিলেন,  কিন্তু  সফলভাবেই  জীবনযাপন করতেন। বড় দাদা কে দেখে গোয়েলের সাহায্য করবার ইচ্ছা সৃষ্টি হয়েছিল। তিনি অন্যান্য প্রতিবন্ধী মহিলাদের সাহায্য করতে অনুপ্রাণিত হয়েছিলেন।   সক্রিয়তা এবং প্রচারণা    প্রতিবন্ধী নারীদের যৌন ও প্রজনন অধিকার  গোয়েল , প্রতিবন্ধী নারী ও মেয়েদের যৌনতা, যৌন ও প্রজনন সম্পর্কিত অধিকার নিয়ে প্রচার করেন। প্রতিবন্ধী মহিলারা হয় অতি-যৌন অথবা অযৌন এই ধারণাটিকে গোয়েল আপত্তি করতে চেয়েছিলেন। গোয়েল বলেছেন যে, যখন তিনি প্রাথমিকভাবে যৌনতা নিয়ে কাজ শুরু করেছিলেন, তখন তিনি    তীব্র প্রতিক্রিয়া ও তিক্ত পরিস্থিতির সম্মুখীন হয়েছিলেন। লোকেরা এই কাজের গুরুত্ব নিয়ে প্রশ্ন তুলেছিল এবং এটিকে "ছদ্ম-সক্রিয়তাবাদ" এবং "অভিজাত" বলে অভিহিত করেছিল।  গোয়েল মুম্বাইতে নারীবাদী যৌনতা এবং অক্ষমতা বিষয়ক অনুষ্ঠানের পরিচালক ছিলেন। এই অনুষ্ঠানটি উপস্থাপনা করেছিল পয়েন্ট অফ্ ভিউ নামে একটি অলাভজনক সংস্থা। "পয়েন্ট অফ ভিউ"-এ, গোয়েল "sexualityanddisability.org" ওয়েবসাইটটির সহ-লেখক ছিলেন। এই ওয়েবসাইটটি প্রতিবন্ধী মেয়েশিশু এবং মহিলাদের জন্য প্রতিবন্ধকতা, লিঙ্গ, যৌনতা এবং সহিংসতার উপর একটি অনলাইন উৎস। এই সাইটটি দৃষ্টি প্রতিবন্ধীদের দ্বারাও ব্যবহারযোগ্য।  প্রতিবন্ধী নারীরা যে সমস্ত সহিংসতার  মুখোমুখি হয় গোয়েল তার আপত্তি করেছিলেন। এবং এর পাশাপাশি ব্যাপক যৌনতা শিক্ষা, যৌন স্বাস্থ্য বা আইনি আশ্রয় গ্রহণের ক্ষেত্রে যে অসুবিধাগুলি রয়েছে তার সমাধানের প্রয়োজনীয়তা নিয়ে প্রচার করেছিলেন।  তিনি সাহায্য বা যত্নের নামে প্রতিবন্ধী ব্যক্তিদের যৌন নির্যাতনের বিষয়ে কথা বলেছেন। মি টু আন্দোলন এর  সময়, তিনি প্রতিবন্ধী মহিলাদের নীরবতা সম্পর্কে কথা বলেছিলেন। প্রতিবন্ধী মহিলারা চুপ থাকেন কারন তাঁরা ভাবেন তাঁরা "অবাঞ্ছিত"। অন্যের উপর নির্ভরতার বাধ্যবাধকতা ,  নির্ভরতার অনুভূতি, বিচ্ছিন্নতার ভয় এবং সহায়ক নেটওয়ার্কের অভাব সব বিষয়গুলোই তাঁদের নীরবতার কারন।    তথ্যসূত্র   বিষয়শ্রেণী:১৯৮৫-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় কৌতুকাভিনেত্রী বিষয়শ্রেণী:ভারতীয় জনসমক্ষে কৌতুক পরিবেশন শিল্পী বিষয়শ্রেণী:ভারতীয় নারীবাদী বিষয়শ্রেণী:ভারতীয় প্রতিবন্ধী অধিকার কর্মী বিষয়শ্রেণী:২১শ শতাব্দীর ভারতীয় ব্যক্তি বিষয়শ্রেণী:২১শ শতাব্দীর ভারতীয় নারী
এফসিডাব্লিউ ওয়ার্ল্ড রেসলিং এন্টারটেইনমেন্ট (ডাব্লিউডাব্লিউই)-এর মেধা উন্নয়ন ও প্রশিক্ষণ সংস্থা ফ্লোরিডা চ্যাম্পিয়নশিপ রেসলিং-এর পেশাদার কুস্তি খেলা টেলিভিশন চ্যানেলে প্রচারের উদ্দেশ্যে নির্মিত ধারাবাহিক অনুষ্ঠান ছিল। এই টেলিভিশন ধারাবাহিক অনুষ্ঠানের নাম ফ্লোরিডা চ্যাম্পিয়নশিপ রেসলিং-এর ইংরেজি অদ্যাক্ষরা হতে গৃহীত হয়েছিল। অনুষ্ঠানটি যুক্তরাষ্ট্রের ফ্লোরিডা অঙ্গরাজ্যের টাম্পা বে কেন্দ্রিক ব্রাইট হাউজ স্পোর্টস নেটওয়ার্কে প্রচারিত হতো।   প্রচার ইতিহাস  চার মৌসুমে মোট ১৯৭টি পর্ব ধারণ করা হয়। ১৭ জুলাই, ২০০৮-এ এফসিডাব্লিউ এরেনা হতে এর প্রথম এবং ১ জুন, ২০১২-তে সর্বশেষ পর্ব ধারণ করা হয়েছিল। টড গ্রিশাম ও ডাব্লিউডাব্লিউই 'হল অব ফেমার' ডাস্টি রোডস ৬০ মিনিট দৈর্ঘ্যের প্রতিটি পর্বে ধারাভাষ্য দিতেন। ৫ অক্টোবর, ২০০৮ হতে ব্রাইট হাউজ স্পোর্টস নেটওয়ার্কে অনুষ্ঠানটির সম্প্রচার শুরু হয় ডাব্লিউডাব্লিউই ফ্লোরিডা চ্যাম্পিয়নশিপ রেসলিং-এর সকল কর্মকাণ্ড সমাপ্ত করে নিজেদের মেধা উন্নয়ন ও প্রশিক্ষণের জন্য এনএক্সটি ব্র্যান্ড চালু করলে প্রায় চার বছর চলমান থাকার পর ১৫ জুলাই, ২০১২-এর সমাপনী পর্ব প্রচারের মাধ্যমে ধারবাহিকটির ইতি টানা হয়। অনুষ্ঠানটির গাঠনিক ধারণা নিয়ে পরবর্তীতে এনএএক্সটি টেলিভিশন ধারাবাহিক শুরু হয়।   বিশেষ পর্বসমূহ  পর্বসমূহপ্রচারের তারিখটীকাসূত্রএফসিডাব্লিউ ৫ অক্টোবর, ২০০৮এফসিডাব্লিউ ১০০ তম পর্ব২৯ আগস্ট, ২০১০মার্চ অব চ্যাম্পিয়ন্স১৩ মার্চ, ২০১১এফসিডাব্লিউঃ দ্য ফাইনাল এপিসোড১৫ জুলাই, ২০১২   তথ্যসূত্র   বিষয়শ্রেণী:টেলিভিশন অনুষ্ঠান বিষয়শ্রেণী:পেশাদার কুস্তি বিষয়শ্রেণী:ফ্লোরিডা চ্যাম্পিয়নশিপ রেসলিং বিষয়শ্রেণী:ডাব্লিউডাব্লিউইর টেলিভিশন অনুষ্ঠান
সেন্ট থমাস মাউন্ট সহ পল্লাবরম দক্ষিণ ভারতের তামিলনাড়ু রাজ্যে অবস্থিত চেঙ্গলপট্টু জেলায় চেন্নাই শহরের উপকণ্ঠে পল্লাবরম তহশিলে অবস্থিত একটি জনবসতিপূর্ণ শহর। চেন্নাইয়ের দক্ষিণ প্রান্তে অবস্থিত এই শহরটি মূলত ক্যান্টনমেন্ট৷ এখানে রয়েছে খ্রিস্টানদের পবিত্র স্থান সেন্ট থমাস মাউন্ট বা স্থানীয় ভাষায় পরঙ্গীমালাই, মনে করা হয় এখানেই সেন্ট থমাসকে এখানেই সমাধিস্থ করা হয়েছিল৷ এছাড়া রয়েছে আন্তর্জাতিক বিমানবন্দর, পুলিশি কর্মকর্তা প্রশিক্ষণ একাডেমি এবং পল্লাবরমের কিছু অংশ, যেখানে রয়েছে সেনানিবাস, উদ্যান ও অন্যান্য বসতি৷Cantonment Board of St. Thomas Mount cum Pallavaram http://www.cbstm.org.in/   জনসংখ্যার উপাত্ত ২০০১ খ্রিস্টাব্দে সংঘটিত ভারতের জনগণনা অনুসারে সেন্ট থমাস মাউন্ট সহ পল্লাবরম ক্যান্টনমেন্টের জনসংখ্যা ছিলো ৪২,৪৫৯ জন৷  ২০১১ খ্রিস্টাব্দে ভারতের জনগণনা অনুসারে সেন্ট থমাস মাউন্ট সহ পল্লাবরম শহরের জনসংখ্যা ছিলো ৪৩,৭৯৫ জন, যার মধ্যে পুরুষ ২২,১০৮ জন ও নারী ২১,৬৮৭ জন অর্থাৎ প্রতি হাজার পুরুষে নারী সংখ্যা ৯৮১ জন৷ ছয় বছর অনূর্ধ্ব শিশু সংখ্যা ৪,৪১৭ জন, যা মোট জনসংখ্যার ১০.০৯ শতাংশ৷ শহরের মোট পরিবার সংখ্যা ১০,৪৭৯ টি৷ শহরের মোট সাক্ষরতার হার ৯০.৭৪ শতাংশ, যেখানে পুরুষ সাক্ষরতার হার ৯৪.১৬ শতাংশ ও নারী সাক্ষরতার হার ৮৭.২৭ শতাংশ৷https://www.census2011.co.in/data/town/803350-st-thomas-mount-cum-pallavaram-tamil-nadu.html  তথ্যসূত্র  বিষয়শ্রেণী:তামিলনাড়ুর শহর ও নগর বিষয়শ্রেণী:চেন্নাইয়ের শহরতলি বিষয়শ্রেণী:কাঞ্চীপুরম জেলার শহর ও নগর
নিকাশ ঘর (ইংরেজি: Clearing house) হল কেন্দ্রীয় ব্যাংক নির্দিষ্ট একটি ঘর বা ব্যবস্থা যেখানে বসে আন্তঃব্যাংকিং দেনা-পাওনা নিষ্পত্তি করা হয়। অর্থাৎ, নিকাশ ঘর হলো এমন একটি পদ্ধতি যার মাধ্যমে কোনো নির্দিষ্ট অঞ্চল বা দেশের তালিকাভুক্ত ব্যাংকসমূহ তাদের পরস্পরের মধ্যকার দেনা-পাওনা নিষ্পত্তিকরণের জন্য কেন্দ্রীয় ব্যাংক নির্দিষ্ট কোনো স্থানে নির্দিষ্ট সময়ে একত্রিত হয় এবং কেন্দ্রীয় ব্যাংকের তত্ত্বাবধানে আন্তঃব্যাংকিং দেনা-পাওনা নিষ্পত্তি করে। বর্তমানে, আধুনিক তথ্য প্রযুক্তির কল্যাণে নিকাশ কার্যক্রমের জন্য নির্দিষ্ট কোন ঘরে একত্রিত হতে হয় না বরং ইন্টারনেট ব্যবস্থার মাধ্যমে এই কার্যক্রম সম্পূর্ণ করা হয়। ইন্টারনেট ও তথ্য প্রযুক্তি ব্যবহার করে নিকাশ কার্যক্রম বা আন্তঃব্যাংকিং দেনা-পাওনা নিষ্পত্তির এই ব্যবস্থাকে বলা হয় স্বয়ংক্রিয় নিকাশ ঘর বা অটোমেটেড ক্লিয়ারিং হাউজ। নিকাশ ঘরের মাধ্যমে সাধারণত গ্রাহকের পক্ষে ব্যাংক অন্য ব্যাংকের চেক নিষ্পত্তি করে এনে দেয়। যখন কোন ব্যাংক গ্রাহক তার নামে ইস্যুকৃত অন্য কোন ব্যাংকের চেক তার নিজের ব্যাংকে জমা করে, তখন ব্যাংক গ্রাহকের হিসাবে উক্ত চেক জমা করে। পরবর্তীতে, ব্যাংক সেই চেক নিকাশ ঘরের মাধ্যমে ইস্যুকারি ব্যাংকের কাছ থেকে চেক উল্লেখিত নির্দিষ্ট অর্থ আদায় করে। (বাকি অংশ পড়ুন...)
স্বাগত!  হ্যালো, , ‌উইকিপিডিয়ায় আপনাকে স্বাগত! যদিও উইকিপিডিয়ার উন্নতির প্রচেষ্টাকে সর্বদা স্বাগত, তবে দুর্ভাগ্যবশত   ভাষার সাথে অধিক পরিচিত; আপনি কি জানেন  ভাষায়ও একটি উইকিপিডিয়া আছে? আপনি চাইলে বাংলার পরিবর্তে সেখানে অবদান রাখতে পারেন। যাই হোক না কেন, এই প্রকল্পে স্বাগত, এবং আপনার প্রচেষ্টার জন্য আপনাকে ধন্যবাদ! আপনার যদি সাহায্যের প্রয়োজন হয় তবে দয়া করে আমার আলাপ পাতায় আমাকে অবহিত করুন। ~~~~~~
জাতীয় বিজ্ঞান কেন্দ্র হল ভারতের দিল্লিতে অবস্থিত একটি বিজ্ঞান জাদুঘর যা ১৯৯২ সালে প্রতিষ্ঠিত হয়েছিল।  এটি ভারতের সংস্কৃতি মন্ত্রকের অধীনে একটি স্বায়ত্তশাসিত সংস্থা এবং জাতীয় বিজ্ঞান সংগ্রহালয় পরিষদ এর একটি অংশ। এটি প্রগতি ময়দানের ১নং গেটের কাছে অবস্থিত রয়েছে  যেখান থেকে পুরাণ কিলাকে দেখা যায়।   ইতিহাস  জাতীয় বিজ্ঞান কেন্দ্র হল জাতীয় বিজ্ঞান সংগ্রহালয় পরিষদের উত্তরাঞ্চলীয় আঞ্চলিক সদর দফতর। রাজীব গান্ধীর ক্ষমতায় আসার পর বিজ্ঞানকে জনপ্রিয় করার জন্য একটি নতুন প্রেরণা দেখা যায়। কলকাতা, বেঙ্গালুরু এবং মুম্বাই প্রভৃতি শহরে ইতিমধ্যেই বিজ্ঞান কেন্দ্র উপস্থিত ছিল, উত্তরে রাজধানী দিল্লিতেও একটি বড় বিজ্ঞান কেন্দ্রের প্রয়োজন অনুভূত হয়েছিল এবং ১৯৮৪ সালে আন্তরিকভাবে নির্মাণ কাজ শুরু হয়েছিল। এই জাদুঘরকে ৯ জানুয়ারী ১৯৯২ তারিখে ভারতের তৎকালীন প্রধানমন্ত্রী পি. ভি. নরসিংহ রাও উদ্বোধন করেছিলেন এবং এটি দিল্লির পুরানা কিলা জুড়ে ভৈরন রোডে প্রগতি ময়দান প্রদর্শনী মাঠের ১ ও ২ নং গেটের মধ্যে অবস্থিত। বিশিষ্ট ভারতীয় স্থপতি অচ্যুত কানবিন্দে ভবনটির নকশা করেছিলেন। An Architecture of Independence: The Making of Modern South Asia  University of Pennsylvania.   গ্যালারি  জাদুঘরে সাতটি স্থায়ী গ্যালারি রয়েছে। উপরের তলা থেকে শুরু করে এইগুলি হল, ক্রমানুসারে: আমাদের বিজ্ঞান ও প্রযুক্তি ঐতিহ্য, যাকে অক্টোবর ২০০৯ সালে খোলা হয়েছিল; মানব জীববিজ্ঞান; পৃথিবীর ইতিহাস; মজার বিজ্ঞান, রাজীব গান্ধী কর্তৃক উপহার দেওয়া একটি পেনি-ফার্থিং সাইকেল এবং অন্যান্য বেশ কিছু ইন্টারেক্টিভ প্রদর্শনী রয়েছে; এগুলোর সাথে তথ্য বিপ্লব; বহির্গামী প্রযুক্তি; এবং জল, জীবনের অমৃত, এই গ্যালারি সমূহও রয়েছে যাদের ডিসেম্বর ২০১০ সালে খোলা হয়েছিল KAPIL SIBAL INAUGURATES EMERGING TECHNOLOGIES GALLERY AT NATIONAL SCIENCE CENTRE Ministry of Science & Technology, 21 July 2007.   আরো দেখুন    স্বামী বিবেকানন্দ প্ল্যানেটোরিয়াম, ম্যাঙ্গালোর  বন বিজ্ঞান কেন্দ্র (ভিভিকে)   তথ্যসূত্র   বিষয়শ্রেণী:১৯৯২-এ দিল্লিতে প্রতিষ্ঠিত বিষয়শ্রেণী:দিল্লির জাদুঘর বিষয়শ্রেণী:ভারতের বিজ্ঞান জাদুঘর বিষয়শ্রেণী:উইকিউপাত্তে ওএসএম সম্পর্ক আইডি ছাড়া তথ্যছক মানচিত্রের কাঠামো
বান্দা () ভারতের মধ্য প্রদেশ রাজ্যের সগর জেলার একটি নগর পঞ্চায়েত-শাসিত শহর।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ৫০২ মিটার (১৬৪৬ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে বান্দা শহরের জনসংখ্যা হল ২৬,১৭৮ জন। এর মধ্যে পুরুষ ৫৩% এবং নারী ৪৭%।  এখানে সাক্ষরতার হার ৬৮%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৫৯%। সারা ভারতের সাক্ষরতার হার ৫৯.৫%, তার চাইতে বান্দা এর সাক্ষরতার হার বেশি।  এই শহরের জনসংখ্যার ১৬% হল ৬ বছর বা তার কম বয়সী।   তথ্যসূত্র   বিষয়শ্রেণী:মধ্যপ্রদেশের শহর
অমৃতা শের-গিল (পাঞ্জাবী: অমরি শেরগিল; ৩০ জানুয়ারি ১৯১৩ - ৫ ডিসেম্বর ১৯৪১) ভারতীয়-হাঙ্গেরিয়ান চিত্রশিল্পী ছিলেন। তিনি "বিংশ শতাব্দীর শ্রেষ্ঠ চিত্রশিল্পীদের একজন" এবং আধুনিক ভারতীয় শিল্পে "অগ্রগামী" নামে পরিচিত।  অল্প বয়সে চিত্র আঁকা শুরু করেন, শের-গিল আট বছরের বয়সে চিত্রশিল্পের আনুষ্ঠানিক পাঠ্য শুরু করলো। শের-গিল প্রথমবারের মতো ১৯ বছর বয়সে স্বীকৃতি লাভ করেন, তার তৈল চিত্রটি ইয়ং মেয়েস (১৯৩২) দ্বারা।  শের-গিল সারা জীবনে তুরস্ক, ফ্রান্স ও ভারতসহ বিভিন্ন দেশে ভ্রমণ করেন, দেশগুলির শিল্প শৈলী ও সংস্কৃতি থেকে ব্যাপকভাবে পরিচিত হয়ে ওঠেন। শের-গিল ২০ তম শতাব্দীর ভারতের একটি গুরুত্বপূর্ণ মহিলা চিত্রশিল্পী হিসেবে বিবেচিত হয়ে থাকেন, যার উত্তরাধিকার বাংলার নবজাগরণের অগ্রগামীদের সাথে সমান। First Lady of the Modern Canvas Indian Express, 17 October 1999. তিনি একটি উদাসীন পাঠক এবং একটি পিয়ানোবাদক ছিল। আজ ভারতের ভারতীয় চিত্রশিল্পীদের দ্বারা শের-গিলের চিত্রগুলি সবচেয়ে ব্যয়বহুল হয়ে উঠেছে, যদিও তিনি জীবিত থাকাকালীন কয়েকজন তার কাজের স্বীকার করেছেন।Most expensive Indian artists. Us.rediff.com.   প্রাথমিক জীবন এবং শিক্ষা   ১৯১৩ সালের ৩০ জানুয়ারি অমৃতা শের-গিল জন্মগ্রহণ করেন Great Minds, The Tribune, 12 March 2000. হাঙ্গেরির বুদাপেস্টে, তার পিতা উমরাও সিং শের-গিল মজীদিয়ায়, একজন শিখ উপাসক এবং সংস্কৃত ও ফার্সীর একজন পণ্ডিত এবং তার মাতা মারি আন্তোনিটেক গটসমান, হাঙ্গেরীয়-ইহুদি অপেরা গায়ক এবং এক সমৃদ্ধ বুর্জোয়া পরিবার থেকে এসেছেন।  তার বাবা-মা প্রথমে ১৯১২ সালে পরিচিত হন, যখন মারি অ্যান্টিনিট লাহোর পরিদর্শন করেন।  তার মা মহারাজা রঞ্জিত সিংহের নাতনী রাজকুমারী বাম্বা শুথারল্যান্ডের সঙ্গী হিসেবে ভারতে আসেন।  শের-গিল দুই বোনের মধ্যে বড় ছিলেন; তার ছোট বোন ইন্দিরা সুন্দরাম (শের-গিল), মার্চ ১৯১৪ সালে জন্মগ্রহণ করেন), সমসাময়িক শিল্পী ভিভান সুন্দরামের মা। তিনি বুদাপেস্টে বেশির ভাগ শৈশব কাটিয়েছেন।    তথ্যসূত্র   বিষয়শ্রেণী:১৯১৩-এ জন্ম বিষয়শ্রেণী:১৯৪১-এ মৃত্যু বিষয়শ্রেণী:শিমলার ব্যক্তি বিষয়শ্রেণী:হাঙ্গেরীয় ইহুদি বিষয়শ্রেণী:পাঞ্জাবি ব্যক্তি বিষয়শ্রেণী:ভারতীয় শিখ বিষয়শ্রেণী:২০শ শতাব্দীর এলজিবিটিকিউ ব্যক্তি বিষয়শ্রেণী:২০শ শতাব্দীর ভারতীয় চিত্রশিল্পী বিষয়শ্রেণী:২০শ শতাব্দীর ভারতীয় নারী শিল্পী বিষয়শ্রেণী:ভারতে অভিবাসী বিষয়শ্রেণী:ভারতীয় ইহুদি বিষয়শ্রেণী:ভারতীয় নারী চিত্রশিল্পী বিষয়শ্রেণী:হিমাচল প্রদেশের চিত্রশিল্পী বিষয়শ্রেণী:লাহোরের ব্যক্তি বিষয়শ্রেণী:ভারতে হাঙ্গেরীয় অভিবাসী বিষয়শ্রেণী:ভারতীয় উভকামী নারী
সিলোনিয়া নদী বাংলাদেশ-ভারতের একটি আন্তঃসীমান্ত নদী।  নদীটি বাংলাদেশের দক্ষিণ-পূর্বাঞ্চলের ফেনী জেলার একটি নদী। নদীটির দৈর্ঘ্য ৬১ কিলোমিটার, গড় প্রস্থ ৬২ মিটার এবং নদীটির প্রকৃতি সর্পিলাকার। বাংলাদেশ পানি উন্নয়ন বোর্ড বা "পাউবো" কর্তৃক সেলোনিয়া নদীর প্রদত্ত পরিচিতি নম্বর দক্ষিণ-পূর্বাঞ্চলের নদী নং ২২।  মালিপুর এলাকায় নদীর প্রস্থ ২৮ মিটার, গভীরতা ৭ মিটার। সিলোনিয়া নদী অববাহিকার আয়তন ৩০০.৬২ বর্গকিলোমিটার। এই নদীতে জোয়ার-ভাটার প্রভাব রয়েছে এবং বন্যাও হয়। এই নদীর তীরে বন্যা ব্যবস্থাপনা বাঁধ নির্মাণ করা হয়েছে। বামতীরে ২১ কিলোমিটার তীরব্যাপী এবং ডানতীরে ৬ কিলোমিটার। ৭৭০ মিটার এলাকায় ব্যাংক রিভেটমেন্ট আছে। এই নদীর প্রবাহ বারোমাস থাকে। ডিসেম্বর হতে মার্চ মাস অবধি এই প্রবাহ কমে যায়। তখন মালিপুর এলাকায় পানির গভীরতা থাকে ২ মিটার। জুন-জুলাইয়ে বর্ষা মৌসুমে আবার তা বৃদ্ধি পেয়ে ৪ মিটারে পৌঁছায়।  উৎপত্তি ও প্রবাহ সিলোনিয়া নদী ভারতের ত্রিপুরা রাজ্যের পার্বত্য অঞ্চল হতে ফেনী জেলার পরশুরাম উপজেলার মধ্য দিয়ে বাংলাদেশে প্রবেশ করেছে। পরে ফুলগাজী, ফেনী সদর এবং ছাগলনাইয়ার মধ্য দিয়ে প্রবাহিত হয়ে এই জেলার মুহুরী নদীতে পতিত হয়েছে।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ১৫৬।   আরও দেখুন   বাংলাদেশের নদীর তালিকা  পশ্চিমবঙ্গের নদনদীর তালিকা  বাংলাদেশের বড় নদীসমূহ  তথ্যসূত্র  বিষয়শ্রেণী:বাংলাদেশের নদী বিষয়শ্রেণী:এশিয়ার আন্তর্জাতিক নদী বিষয়শ্রেণী:ত্রিপুরার নদী বিষয়শ্রেণী:ভারতের নদী বিষয়শ্রেণী:ফেনী জেলার নদী বিষয়শ্রেণী:ছাগলনাইয়া উপজেলা
ওড়তা জামে মসজিদ (ইউক্রেনীয় : Мечеть Орта-Джамі, রাশিয়ান : Мечеть Орта-Джами) ক্রিমিয়ার প্রাচীনতম মসজিদগুলির মধ্যে একটি। এটি আধুনিক বখচিসারায় লেনিনার রাস্তায় অবস্থিত।  এটি ক্রিমিয়ান খানাতে রাজধানীর মূল জুমার নামাজের মসজিদ ছিল। ১৬৭৪ সালে এটি (সংশ্লিষ্ট জেলার) প্রধান মসজিদ হিসাবে উল্লেখযোগ্য ছিল। দীর্ঘদিন মসজিদটি ধ্বংসাবস্থায় ছিল এবং ২০১৩ সালে এর পুনর্নির্মাণ কাজ শুরু হওয়ার সাথে সাথে এর আশেপাশের কয়েকটি ছোট ছোট বিল্ডিং ও এর মিনারটিও পুনর্নির্মাণ করা হয়। এর বেশিরভাগ অর্থ তুর্কি এবং অসংখ্য স্থানীয় অনুদানের সহায়তায় অর্থায়ন করা হয়। এটি বর্তমানে, বহু বছর আগের ন্যায় আবার বখচিসরয়ের অন্যতম গুরুত্বপূর্ণ স্থান এ পরিণত হয়েছে।   ফটো    আরো দেখুন    ক্রিমিয়াতে ধর্ম   তথ্যসূত্র   বিষয়শ্রেণী:ইউক্রেনের মসজিদ বিষয়শ্রেণী:ক্রিমিয়ার মসজিদ বিষয়শ্রেণী:১৬৭৪-এ প্রতিষ্ঠিত বিষয়শ্রেণী:১৭শ শতাব্দীর মসজিদ
কুমেদপুর জংশন রেলওয়ে স্টেশন হল উত্তর- পূর্ব সীমান্ত রেলওয়ে জোনের কাটিহার রেলওয়ে বিভাগের হাওড়া-নতুন জলপাইগুড়ি লাইনের একটি রেলওয়ে জংশন স্টেশন। এই স্টেশনটি হাওড়া-নতুন জলপাইগুড়ি রেলপথের সাথে কাটিহার জংশনের সাথে সংযুক্ত করে। এটি ভারতের পশ্চিমবঙ্গ রাজ্যের মালদা জেলার কুমেদপুরের তেলগ্রামে অবস্থিত। কুমেদপুর জংশন রেলওয়ে স্টেশনে বেশ কয়েকটি এক্সপ্রেস ট্রেন সহ মোট ৩৩টি ট্রেন থামে।   তথ্যসূত্র   বিষয়শ্রেণী:মালদা জেলার রেলওয়ে স্টেশন বিষয়শ্রেণী:কাটিহার রেলওয়ে বিভাগ বিষয়শ্রেণী:পশ্চিমবঙ্গের জংশন রেলওয়ে স্টেশন বিষয়শ্রেণী:পশ্চিমবঙ্গের রেলওয়ে স্টেশন অসম্পূর্ণ
ভি পি শিবকোলুন্ধু একজন ভারতীয় রাজনীতিবিদ। সে ২০১৬ সালের পুদুচেরি বিধানসভা নির্বাচনে লসপেট আসন থেকে ভারতীয় জাতীয় কংগ্রেসের সদস্য হিসেবে পুদুচেরি বিধানসভায় নির্বাচিত হন। ভি. বৈথিলিঙ্গম ২০১৯ সালে লোকসভায় নির্বাচিত হওয়ার পর তিনি পুদুচেরি বিধানসভার স্পিকার নির্বাচিত হন।    তথ্যসূত্র   বিষয়শ্রেণী:পুদুচেরি বিধানসভার সদস্য ২০১৬-২০২১ বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:পুদুচেরির ব্যক্তি বিষয়শ্রেণী:পুদুচেরির ভারতীয় জাতীয় কংগ্রেসের রাজনীতিবিদ
ভোলা সেতু বা ভোলা–বরিশাল সেতু বাংলাদেশের একটি পরিকল্পনাধীন সেতু। এই সেতু নির্মাণের মাধ্যমে বাংলাদেশের একমাত্র দ্বীপ জেলা ভোলা মূল ভূখণ্ডের সাথে সড়কপথে যুক্ত হবে এবং গ্যাস সরবরাহ সহজতর হবে। নির্মাণের পর এটিই বাংলাদেশের সবচেয়ে বড় সেতু হবে।   পটভূমি   ২০১৯ সালের ডিসেম্বরে আওয়ামী লীগ নেতা তোফায়েল আহমেদ বলেছিলেন ২০২১ সালের মধ্যে ভোলা-বরিশাল সেতুর নির্মাণ কাজ শুরু হবে। ২০২০ সালে সরকারিভাবে ভোলা সেতু নির্মাণের পরিকল্পনা করা হয়। তখন এই সেতু নির্মাণের ব্যয় ধরা হয়েছিল ৯,৯২২ কোটি টাকা। এই সময়ে জরিপ ও আলোচনার ভিত্তিতে ভোলা জেলার ভেদুরিয়া ফেরিঘাট এবং বরিশাল জেলার লাহারহাট ফেরিঘাট বরাবর সেতুটি বানানোর জন্য স্থান নির্ধারণ করা হয়।  ২০২৫ সালের ২৭ এপ্রিল রাজধানীর জাতীয় প্রেস ক্লাবের সামনে 'আগামীর ভোলা' নামক একটি সংগঠন ভোলায় মেডিকেল কলেজ ও হাসপাতাল, সেতু নির্মাণ এবং গ্যাস সংযোগের দাবিতে সমাবেশের আয়োজন করে। সমাবেশের সময় সংগঠনের সদস্যরা নিজেদের মধ্যে হাতাহাতিতে জড়িয়ে পড়লে পুলিশ লাঠিচার্জ করে একাংশকে ছত্রভঙ্গ করে দেয়। পরে অন্তবর্তীকালীন সরকারকে আলটিমেটাম ও স্মারকলিপি দেওয়ার মাধ্যমে তাদের দাবি আদায়ের সমাবেশের সমাপ্তি ঘটে।  ৮ মে সরকারি উচ্চপদস্থ কর্মকর্তারা সেতু নির্মাণের স্থান পরিদর্শন করেন। এসময় তারা ঘোষণা দেন ২০২৬ সালের জানুয়ারি থেকে সেতু নির্মাণের কাজ শুরু হবে। পরবর্তীতে পুণরায় ১৬ মে 'আগামীর ভোলা' সংগঠন মেডিকেল কলেজ ও হাসপাতাল, সেতু নির্মাণ এবং গ্যাস সংযোগের দাবিতে বিক্ষোভ মিছিল করে।   অবস্থান    অর্থনৈতিক প্রভাব   ভোলা জেলা বাংলাদেশের একমাত্র দ্বীপ জেলা যা বরিশাল বিভাগ অবস্থিত। এই জেলার মোট আয়তন । ২০২২ সালের আদমশুমারি অনুযায়ী এই জেলায় ১৯,৩২,৫১৮ জন মানুষ বসবাস করে।  দ্বীপ জেলা হওয়ায় ভোলা বাংলাদেশের মূল ভূখণ্ড বিচ্ছিন্ন হয়ে আছে। বর্তমানে পণ্যবাহী যানবাহনের জন্য একটিমাত্র ফেরি ঘাট এবং বিভিন্ন স্থানে আনুষ্ঠানিক ও অনানুষ্ঠানিক নৌকা পারাপারের মাধ্যমে সংযোগ স্থাপন করা হয়েছে। এই দুর্বল যোগাযোগ ব্যবস্থা ভোলার ব্যবসা-বাণিজ্য, অর্থনৈতিক ও সামাজিক জীবনে নেতিবাচক প্রভাব পড়ছে।   তথ্যসূত্র    বহিঃসংযোগ        বিষয়শ্রেণী:বাংলাদেশের সড়ক সেতু বিষয়শ্রেণী:বরিশাল বিভাগের সেতু
মোহাম্মদ "মো" ইয়াসিন () একজন পাকিস্তানি স্কোয়াশ কোচ এবং পাকিস্তানের অবসরপ্রাপ্ত স্কোয়াশ খেলোয়াড়। ১৯৭০-এর দশকে গেমের অন্যতম প্রধান খেলোয়াড়, ইয়াসিন ১৯৭৪ সালের ব্রিটিশ ওপেনের ফাইনাল খেলেছিলেন। ইয়াসিন বিশ্ব চ্যাম্পিয়ন জোনাহ বারিংটনকে পরাজিত করার জন্য এবং ১৯৭৪ সালে সেই সময়ে হাশিম খানের ৭টি ব্রিটিশ ওপেন টাইটেলের রেকর্ড ছোয়া থেকে তাকে বাধা দেওয়ার জন্য খুব বিখ্যাত। সেমিফাইনালে কামার জামানের সঙ্গে খেলার সময় গোড়ালির চোটের কারণে তার ফাইনাল খেলা হয়নি।    তথ্যসূত্র    বহিঃসংযোগ         বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:পাকিস্তানি পুরুষ স্কোয়াশ খেলোয়াড়
লালবাগ () বাংলাদেশের ঢাকা বিভাগের ঢাকা জেলার একটি থানা।   ভূগোল  লালবাগ ২৩° ৪২' উত্তর অক্ষাংশ এবং ৯০° ২২' পূর্ব দ্রাঘিমাংশে অবস্থিত। পূর্বে এটি আয়তনে বিশাল ছিলো, যার মোট আয়তন ছিলো ৯.১৪ বর্গ কি.মি.। বিভক্ত হওয়ার পরও এই থানার জনসংখ্যা ঘনত্ব ১৬৮,১৫১ জন প্রতি বর্গ কি.মি.-এ; ২০১১ সালের আদমশুমারী অনুসারে এর ২.২ কি.মি. এলাকায় রয়েছে ৩৬৯,৯৩৩ জন।   নামকরণ  লালবাগ দুর্গের অবস্থানের জন্য থানার নামকরণ করা হয় লালবাগ।   তথ্যসূত্র   বিষয়শ্রেণী:ঢাকার পাড়া বিষয়শ্রেণী:ঢাকা জেলার থানা বিষয়শ্রেণী:পুরান ঢাকা
রাজ রেড্ডি (জন্ম: ১৩ জুন, ১৯৩৭) একজন ভারতীয়-মার্কিন কম্পিউটার বিজ্ঞানী। তিনি কার্নেগী মেলন ইউনিভার্সিটিতে রোবটিক্স ইন্সটিটিউট প্রতিষ্ঠা করেছেন। তিনি টুরিং পুরস্কার বিজয়ী প্রথম এশীয়।   জীবনী  রাজ রেড্ডি মাদ্রাজ বিশ্ববিদ্যালয় থেকে ১৯৫৮ সালে ব্যাচেলর অব ইঞ্জিনিয়ারিং ডিগ্রি অর্জন করেন। ১৯৬০ সালে ইউনিভার্সিটি অব নিউ সাউথ ওয়েলস থেকে মাস্টার অব টেকনোলজি ডিগ্রি অর্জন করেন। তিনি ১৯৬৬ সালে স্ট্যানফোর্ড বিশ্ববিদ্যালয় থেকে কম্পিউটার বিজ্ঞানে পিএইচডি ডিগ্রি অর্জন করেন। তিনি ১৯৬৬ থেকে ১৯৬৯ সাল পর্যন্ত স্ট্যানফোর্ড বিশ্ববিদ্যালয় এ কম্পিউতার বিজ্ঞানের সহকারী অধ্যাপক হিসেবে কর্মরত ছিলেন।১৯৬৯ সালে কার্নেগী মেলন ইউনিভার্সিটিতে কম্পিউটার বিজ্ঞানের সহযোগী অধ্যাপক হিসেবে যোগদান করেন এবং ১৯৭৩ সালে পূর্ণ অধ্যাপক পদে উন্নীত হন।   সম্মাননা ও পুরস্কার   সম্মানসূচক ডক্টরেট   SV University,   Université Henri-Poincare,  ইউনিভার্সিটি ইব নিউ সাউথ ওয়েলস   জওহরলাল নেহরু টেকনোলজিক্যাল ইউনিভার্সিটি,   ম্যাসাচুসেটস বিশ্ববিদ্যালয়,http://www.umass.edu/chronicle/archives/00/09-01/cs.html  ওয়ারউইক বিশ্ববিদ্যালয়http://www2.warwick.ac.uk/services/gov/calendar/hongrads/   Anna University,   Indian Institute for Information Technology (Allahabad),   Andhra University,   IIT Kharagpur   হংকং ইউনিভার্সিটি অব সায়েন্স অ্যান্ড টেকনোলজি   তথ্যসূত্র   বহিঃসংযোগ       Raj Reddy's webpage at CMU   বিষয়শ্রেণী:১৯৩৭-এ জন্ম বিষয়শ্রেণী:স্ট্যানফোর্ড বিশ্ববিদ্যালয়ের প্রাক্তন শিক্ষার্থী বিষয়শ্রেণী:কার্নেগী মেলন বিশ্ববিদ্যালয়ের শিক্ষক বিষয়শ্রেণী:স্ট্যানফোর্ড বিশ্ববিদ্যালয়ের শিক্ষক বিষয়শ্রেণী:টুরিং পুরস্কার বিজয়ী বিষয়শ্রেণী:জীবিত ব্যক্তি বিষয়শ্রেণী:ভ্যানেভার বুশ অ্যাওয়ার্ড বিজয়ী বিষয়শ্রেণী:ইনস্টিটিউট অব ইলেকট্রিক্যাল অ্যান্ড ইলেকট্রনিক্স ইঞ্জিনিয়ার্সের সভ্য বিষয়শ্রেণী:লেজিওঁ দনর প্রাপক বিষয়শ্রেণী:মার্কিন কম্পিউটার বিজ্ঞানী বিষয়শ্রেণী:কৃত্রিম বুদ্ধিমত্তা গবেষক বিষয়শ্রেণী:মার্কিন যুক্তরাষ্ট্রে ভারতীয় অভিবাসী বিষয়শ্রেণী:বিজ্ঞান ও প্রকৌশলে পদ্মভূষণ প্রাপক বিষয়শ্রেণী:তেলুগু ব্যক্তি বিষয়শ্রেণী:মাদ্রাজ বিশ্ববিদ্যালয়ের প্রাক্তন শিক্ষার্থী বিষয়শ্রেণী:নিউ সাউথ ওয়েলস বিশ্ববিদ্যালয়ের প্রাক্তন শিক্ষার্থী বিষয়শ্রেণী:চিত্তুর জেলার ব্যক্তি